****

**UPRAVNI ODJEL ZA HRVATSKE BRANITELJE,**

**UDRUGE, DEMOGRAFIJU I SOCIJALNU POLITIKU**

**KLASA: 230-01/24-01/2**

**URBROJ: 2198-21-24-1**

**Zadar, 16. siječnja 2024. godine**

Zadarska županija, Upravni odjel za hrvatske branitelje, udruge, demografiju i socijalnu politiku temeljem članka 11. stavak 1. Odluke o financiranju programa i projekata od interesa za opće dobro koje provode udruge iz sredstava proračuna Zadarske županije ("Službeni glasnik Zadarske županije" broj 22/15) objavljuje

**J A V N I P O Z I V**

**za prijavu programa i projekata udruga za dodjelu financijske potpore u okviru raspoloživih sredstava Proračuna Zadarske županije za 2024. godinu na poziciji Upravnog odjela za hrvatske branitelje, udruge, demografiju i socijalnu politiku – područje promicanja vrijednosti Domovinskog rata i antifašističke borbe, promicanje vrijednosti građanskih inicijativa, Ustavom zajamčenih ljudskih prava i temeljnih sloboda**

Zadarska županija kao davatelj financijskih potpora poziva udruge koje su programski usmjerene na promicanje vrijednosti Domovinskog rata i antifašističke borbe te promicanje vrijednosti građanskih inicijativa, Ustavom zajamčenih ljudskih prava i temeljnih sloboda, za prijavu programa i projekata za dodjelu financijske potpore u okviru raspoloživih sredstava Županijskog proračuna za 2024. godinu na poziciji Upravnog odjela za hrvatske branitelje, udruge, demografiju i socijalnu politiku

**I. UVJETI PRIHVATLJIVOSTI PRIJAVITELJA**

Svaka udruga čija je djelatnost usmjerena na promicanje vrijednosti Domovinskog rata i antifašističke borbe te promicanje vrijednosti građanskih inicijativa, Ustavom zajamčenih ljudskih prava i temeljnih sloboda ima pravo na ovaj natječaj prijaviti svoj program/projekt.

Programi/projekti će biti razmatrani ukoliko prijavitelj udovoljava sljedećim uvjetima:

* da je udruga upisana u Registar udruga odnosno drugi odgovarajući registar,
* da je udruga upisana u Registar neprofitnih organizacija,
* da je teritorijalni obuhvat djelatnosti i djelovanja udruge područje Zadarske županije ili da

ostvaruje programe/projekte kojima se zadovoljavaju javne potrebe i interesi Županije,

* da statutom utvrđeni ciljevi i djelatnosti udruge nisu u suprotnosti s Ustavom ili zakonom,
* da vodi transparentno financijsko poslovanje u skladu s propisima o računovodstvu neprofitnih organizacija,
* da je udruga ispunila obveze iz svih prethodno sklopljenih ugovora o potporama iz proračuna Zadarske županije,
* da je udruga ispunila sve obveze s osnova plaćanja doprinosa za mirovinsko i zdravstveno

osiguranje i plaćanje poreza te drugih davanja prema državnom proračunu i proračunu Zadarske županije,

* djelovanje udruge mora biti iz područja promicanja vrijednosti Domovinskog rata i

antifašističke borbe, promicanje vrijednosti građanskih inicijativa, Ustavom zajamčenih

ljudskih prava i temeljnih sloboda,

* da je udruga sukladno članku 55. stavku 1. Zakona o udrugama („Narodne novine“ broj 74/14., 70/17, 98/19, 151/22) uskladila statut sa Zakonom o udrugama i o tome podnijela zahtjev za upis promjena nadležnom uredu.

Ispunjavanje uvjeta da je udruga ispunila sve obveze s osnova plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Zadarske županije prijavitelj dokazuje **potvrdom Porezne uprave o nepostojanju duga.** Ispunjavanje ostalih uvjeta prihvatljivosti prijavitelja, Zadarska županija provjerava uvidom u internetom dostupan Registar udruga i Registar neprofitnih organizacija kao i provjerom u poslovnim knjigama Zadarske županije. U slučaju nemogućnosti provjere na opisani način Zadarska županija zadržava pravo tražiti dodatne dokaze o ispunjavanju uvjeta u postupku ispitivanja ispunjavanja formalnih uvjeta Javnog poziva (npr. preslika Statuta, potvrda FINA-e o zaprimanju financijskih izvještaja i dr.).

**II. PODRUČJA AKTIVNOSTI ZA PRIJAVU PROJEKATA/ PROGRAMA**

Potpore se odobravaju udrugama za programe i projekte od interesa za opće dobro u Zadarskoj županiji temeljem *Odluke o financiranju programa i projekata od interesa za opće dobro koje provode udruge iz sredstava proračuna Zadarske županije ("Službeni glasnik Zadarske županije" broj 22/15)*, a sukladno strateškim i planskim dokumentima Zadarske županije, u sljedećim prioritetnim područjima:

- promicanje vrijednosti Domovinskog rata i antifašističke borbe,

- promicanje vrijednosti građanskih inicijativa, Ustavom zajamčenih ljudskih prava i temeljnih

 sloboda.

**III. UVJETI JAVNOG POZIVA**

Ukupno planirana vrijednost Javnog poziva je 101.359,00 eura. Najmanji iznos financijskih sredstava koji se može prijaviti i ugovoriti po pojedinom programu ili projektu je 700,00eura, a najveći 8.000,00eura.

Programi ili projekti mogu se financirati u cijelom ili u djelomično zatraženom iznosu na način da se isplata vrši sukladno odredbama ugovora.

Jedan prijavitelj može prijaviti i ugovoriti jedan program/projekt u okviru ovog Javnog poziva, na razdoblje provedbe do konca godine u kojoj je sklopljen ugovor. Ista udruga može biti partner na više projekata unutar prioritetnih područja Javnog poziva.

Prijavitelj može djelovati u partnerstvu s jednom ili više udruga koje moraju ispunjavati sve uvjete prihvatljivosti koje vrijede za prijavitelje.

**IV. PRIJAVNA DOKUMENTACIJA**

Prijava za dodjelu potpore podnosi se na propisanim obrascima:

* Obrazac opisa programa ili projekta (Obrazac 1)
* Obrazac proračuna programa ili projekta (Obrazac 2)

 Prijavi se obvezno prilažu dokazi o ispunjavanju uvjeta i to:

* **Potvrda Porezne uprave ne** starija od 30 dana do dana prijave na Poziv, o nepostojanju duga kao dokaz da je udruga ispunila sve obveze s osnova plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Zadarske županije,
* Izjava o partnerstvu prijavitelja i partnera u slučaju prijave programa ili projekta u partnerstvu s jednom ili više udruga (Obrazac 3)
* Izjava da nema nepodmirenih obveza prema proračunu Zadarske županije (Obrazac 4)
* Izjava o nepostojanju dvostrukog financiranja (Obrazac 5)

Ukoliko se projekt prijavljuje u partnerstvu sa jednom ili više udruga, isti dokazi i potvrde se moraju priložiti i za svakog od partnera.

Javni poziv za prijavu programa i projekata udruga za dodjelu financijske potpore u okviru raspoloživih sredstava Proračuna Zadarske županije za 2024. godinu na poziciji Upravnog odjela za hrvatske branitelje, udruge, demografiju i socijalnu politiku – područje promicanja vrijednosti Domovinskog rata i antifašističke borbe, promicanje vrijednosti građanskih inicijativa, Ustavom zajamčenih ljudskih prava i temeljnih sloboda, dostupan je na web stranici Zadarske županije [www.zadarska-zupanija.hr](http://www.zadarska-zupanija.hr) , ali i u SOM sustavu.

Svi ostali obrasci koji su potrebni za prijavu dostupni su za preuzimanje unutar SOM sustava. Obrasci moraju biti popunjeni elektronski, propisno ovjereni, skenirani i pravilno učitani u sustav.

**Zahtjev se podnosi isključivo u elektronskom obliku, odnosno putem SOM sustava.**

Način prijave i registracije u SOM sustavu nalazi se u dokumentu Upute za korisnike SOM sustava.

Dva su osnovna uvjeta za završetak postupka prijave na javni poziv:

a) Registracija prijavitelja u sustavu putem linka <https://som-natjecaj.eu/authentication/register-> klikom na isti otvara se direktni preglednik u kojem potencijalni prijavitelj otvara svoj račun kao novi korisnik, odabire vrstu registracije, potom popunjava podatke o korisniku i potvrđuje otvaranje računa. Registracija prijavitelja i otvaranje korisničkog računa (u daljnjem tekstu: Korisnik) omogućit će istom pretraživanje natječaja, preuzimanje dokumentacije otvorenih natječaja te slanje prijave elektroničkim putem. Odabirom „Registracija“ i popunjavanjem traženih podataka te odabirom Registriraj, Korisnik ispunjava uvjete za moguću prijavu na javni poziv

b) prijava korisnika na javni poziv – putem linka <https://som-natjecaj.eu/authentication/login>.

U slučaju tehničkih poteškoća, potrebno je pisati na e-mail: podrska@som-system.com ili, ukoliko je nužno potrebno, nazvati INFO TELEFON ako postoji problem oko same registracije i prijave ili poteškoća prilikom ispunjavanja same prijave na broj 091/618-8694 (isključivo u radnom vremenu između 08:00 i 16:00 sati).

**V.** **ROK ZA PODNOŠENJE PRIJAVA**

Rok za podnošenje prijava programa/projekata udruga za financijsku potporu iz sredstava Proračuna Zadarske županije za 2024. godinu je do **15. veljače 2024. godine.**

Zakašnjele, nepotpune ili na drugi način podnesene prijave protivno uvjetima iz ovog Javnog poziva neće se razmatrati.

**VI. ROK I NAČIN OBJAVE PRIHVAĆENIH PROJEKATA/PROGRAMA**

Upravni odjel za hrvatske branitelje, udruge, demografiju i socijalnu politiku će najkasnije u roku od 30 dana od isteka roka za podnošenje prijava provesti postupak provjere potpunosti i pravovremenosti prijava te prijave koje ispunjavaju formalne uvjete dostaviti Povjerenstvu za ocjenjivanje kojeg Odlukom osniva i imenuje Župan na prijedlog Upravnog odjela za hrvatske branitelje, udruge, demografiju i socijalnu politiku.

Povjerenstvo za ocjenjivanje će nakon razmatranja i ocjena prijava koje ispunjavaju formalne uvjete najkasnije u daljnjem roku od 30 dana izraditi prijedlog odluke o odobravanju potpora te ga dostaviti županu na nadležno odlučivanje. Odluku o odobrenju potpora donosi župan.

**VII. OBJAVA REZULTATA JAVNOG POZIVA**

Rezultati Javnog poziva s podacima o udrugama kojima su odobrene potpore, programima i projektima i iznosima potpora, objavit će se na mrežnoj stranici Zadarske županije https:// [www.zadarska-zupanija.hr/ natjecaji -i-javna-nabava/potpore-i-priznanja/rezultati-natječaja](http://www.zadarska-zupanija.hr/%20natjecaji%20-i-javna-nabava/potpore-i-priznanja/rezultati-natje%C4%8Daja)

 u roku od 8 dana od donošenja odluke župana o odobrenju potpora čime će se sve udruge smatrati obaviještene o rezultatima Javnog poziva.

Zadarska županija će udrugama koje su nezadovoljne odlukom o odobrenju potpora omogućiti pravo na prigovor, što će jasno biti naznačeno u javno objavljenim rezultatima Javnog poziva. Prigovor se može podnijeti isključivo na proceduralnu povredu natječajnog postupka, dok se ne može podnijeti na sadržaj odluke o neodobravanju sredstava ili visini sredstava.

**VIII. UGOVARANJE PROVEDBE PROGRAMA/PROJEKATA**

S udrugom kojoj je odobrena potpora za program, projekt, ili aktivnost, Zadarska županija zaključuje ugovor kojim se uređuju međusobna prava i obveze udruge i Zadarske županije. U slučaju da je odlukom odobreno samo djelomično financiranje programa ili projekta, a u slučaju da u prijavnoj dokumentaciji nije jasno navedeno koji dio aktivnosti se financira sredstvima Zadarske županije, upravno tijelo ima obvezu prethodno pregovarati o stavkama proračuna programa ili projekta i aktivnostima u opisnom dijelu programa ili projekta koje treba izmijeniti prije potpisa ugovora.

Slijedom navedenog, nakon izmjena u opisnom dijelu programa ili projekta koji se odnosi na navedene aktivnosti,  usklađeni  obrazac 1 i obrazac 2 činit će sastavni dio ugovora.

Na taj način, razvidno je na koje se stavke odnose odobrena sredstva Zadarske županije.

**DODATNE INFORMACIJE**

Sva pitanja vezana uz ovaj Javni poziv mogu se postavljati isključivo elektroničkim putem najkasnije 5 dana prije isteka Javnog poziva, slanjem upita na adresu elektroničke pošte: lonic@zadarska-zupanija.hr

Tekst Javnog poziva objavljen je dana **16. siječnja 2024. godine** na mrežnoj stranici Zadarske županije [www.zadarska-zupanija.hr](http://www.zadarska-zupanija.hr), a obavijest o objavi Javnog poziva u dnevnom tisku.

 **UPRAVNI ODJEL ZA HRVATSKE BRANITELJE,**

 **UDRUGE, DEMOGRAFIJU I SOCIJALNU POLITIKU**